Шмат значных гістарычных падзей адбылося з тае пары, у тым ліку і ў самім тэатральным будынку. Яго не здолелі разбурыць ні гады ваеннага, ні нават мірнага часу. Калі падчас будаўніцтва адной з ліній мінскага метро непасрэдна каля будынку быў выкапаны катлаван і працавала будаўнічая тэхніка, рэпетуючыя акцёры адчувалі, як сцэна літаральна падскоквае ў іх пад нагамі. Пасля гэтага будынак прыйшлося замацоўваць спецыяльнымі прыстасаваннямі, каб выключыць мажлівасць разбурэння. У такім стане ён дайшоў да пачатку рэканструкцыйных прац, вынікам якіх зяўляецца адноўлены першапачатковы выгляд тэатра.